Avertizare de călătorie în Spania. Furtuna va lovi mai multe zone ale Peninsulei Iberice.
Ministerul Afacerilor Externe din România îi avertizează pe cetățenii români că miercuri vor fi furtuni în câteva zone ale Spaniei. Autoritățile au emis o avertizare de călătorie.
Dacă marți sunt precipitații în Aragon, Catalonia și Comunitatea Valenciană și caniculă în Galiția, miercuri vor fi furtuni în comunitățile Madrid, Aragon, Castilla y León, Castilla-La Mancha și Catalonia.Specialiștii au emis cod galben de furtuni pentru aceste comunități. De asemenea, a fost anunțat cod galben de vânt de coastă (forța 7) pentru Galiția.Ministerul Afacerilor Externe reiterează recomandarea ca românii să consulte în permanență informațiile publice comunicate de autoritățile spaniole.Totodată, în caz de urgență, se recomandă cetățenilor români care se află în zonele afectate să contacteze autoritățile competente, apelând telefonul de urgență 112.